Foto: AFP London meri Sodiq Xon matbuot kotibi AQSh prezidenti Donald Trampning Xon nomiga bildirilgan tanqidiy tvitiga javob berdi. Bu haqda Sky News nashri xabar bermoqda. "Merning Donald Tramp xabariga munosabat bildirishdan muhimroq ishlari bor. U merning gaplarini noto‘g‘ri talqin qilgan", deyildi xabarda. Matbuot kotibining aytishicha, Xon odamlarni ko‘chada qurollangan politsiyani ko‘rsalar, xavotirlanmaslikka chaqirgandi. Tramp Sodiq Xonni Londondagi teraktdan keyin odamlarni xavotirlanmaslikka chaqirig‘i uchun tanqid qilgandi.